Abakadde abakulu abeebuuzibwako ensonga mu Bukama bwa Tooro bawakanya eky’okukola ennongoosereza mu Ssemateeka ku nnyingo ya 102b era nga bagamba nti ensonga eno abagiriko baalibadde bagiggyamu enta.
Bano mu kiwandiiko kyebaayisizza baagambye nti bbo nga abakadde balaba nga ensonga eno eriwo ssi y’esiiwa n’okuluma Bannayuganda n’olwekyo yaalibadde teyanguyirizibwa.
Era beebuuza abantu abaayaayaanira ensonga eno obwangu bwebazudde obwetaagisa okugikolako songa ate waliwo ensonga endala nnyingi zebalowooza nti zaalibadde zikolebwako naye ate zisuuliddwa muguluka songa ze zisinga okuluma Bannayuganda.
lug_Latn lug_Latn lug_Latn